Swerms wit skoenlappers sak op JHB toeFoto: @joburgsister/Twitter Earle Whiteley, ŉ kenner oor skoenlappers en direkteur van Butterflies in SA, sê die skouspel is ŉ jaarlikse geleentheid maar dat die grasveldwitjies (Belenois aurota) nie altyd dieselfde roete volg nie. “Hulle broei langs die hele kus van Kaapstad tot Namibië uit en migreer dan binnelands in ŉ noord-oostelike rigting.” Whiteley sê die skoenlappers vlieg dan in Mosambiek se rigting voor hulle die see na Madagaskar oorsteek. “Soos hulle verder noord beweeg gaan sommiges dood terwyl nuwes by hulle aansluit. Uiteindelik is daar ŉ reuse wolk skoenlappers tot ŉ kilometer in die lug.” Whiteley sê die migrasie is afhanklik van weersomstandighede maar vind gewoonlik tussen laat November en middel Februarie plaas.